ด่วน OR ซื้อหุ้น ร้านซักผ้า Otteri 1,100 ล้าน
ร้านซักผ้า จะช่วยเสริมอะไรให้กับ OR  ลงทุนแมนจะเล่าให้ฟัง
17 มิ.ย. 2565

ด่วน OR ซื้อหุ้น ร้านซักผ้า Otteri 1,100 ล้าน /โดย ลงทุนแมน
ข่าวล่าสุดที่เป็นที่น่าตกใจก็คือร้านซักผ้า Otteri ถูกประเมินมูลค่ากิจการไว้ที่ 2,762.5 ล้านบาท และ OR ซื้อหุ้น 40% ที่ 1,105 ล้านบาท แล้วร้านซักผ้า จะช่วยเสริมอะไรให้กับ OR ลงทุนแมนจะเล่าให้ฟัง
เช้าวันนี้ บริษัท ปตท. น้ำมันและการค้าปลีก จำกัด (มหาชน) หรือ OR แจ้งต่อตลาดหลักทรัพย์ ว่าได้มีการอนุมัติให้บริษัท มอดูลัส เวนเจอร์ จำกัด บริษัทย่อยของ OR เข้าซื้อหุ้นเพิ่มทุนในบริษัท เค-เน็กซ์ คอร์ปอเรชัน จำกัด เจ้าของธุรกิจร้านสะดวกซักแบรนด์ Otteri Wash & Dry
โดยภายหลังการเข้าลงทุน OR จะถือหุ้น 40% มูลค่าไม่เกิน 1,105 ล้านบาท
ทำให้คิดย้อนกลับได้ว่า Otteri ถูกประเมินมูลค่าทั้งบริษัทอยู่ที่ 2,762.5 ล้านบาท
โดย OR ให้เหตุผลของการลงทุนในครั้งนี้ว่าเป็นการขยายเข้าสู่ธุรกิจใหม่ และเพิ่มความหลากหลายของสินค้าและบริการให้กับธุรกิจค้าปลีกของ OR ที่มีอยู่กว่า 2,000 สาขา
โดยผลประกอบการในช่วงที่ผ่านมาของ บริษัท เค-เน็กซ์ คอร์ปอเรชั่น จำกัด
ปี 2562 รายได้ 277 ล้านบาท กำไร 32 ล้านบาท
ปี 2563 รายได้ 411 ล้านบาท กำไร 46 ล้านบาท
จะเห็นได้ว่ารายได้ของบริษัทเติบโตสูง และเป็นบริษัทที่ทำกำไรได้ ไม่เหมือนบริษัทสตาร์ตอัปหลายบริษัทที่ยังขาดทุนอยู่
ก็ต้องติดตามกันต่อไปว่าร้านซักผ้า Otteri จะช่วยเสริมอะไรให้กับ OR บ้าง
ก็ไม่แน่เหมือนกันว่าต่อไป นอกจากซื้อกาแฟในร้าน Café Amazon แล้ว เราอาจจะเห็นคนนั่งรอซักผ้า ในสถานีบริการน้ำมัน PTT Station ทั่วประเทศก็เป็นได้
และทั้งหมดนี้ก็สะสมแต้มใน PTT Blue Card ซึ่งมันก็อาจทำให้ PTT Station เป็นเหมือน Community Station หนึ่งของชุมชนบริเวณนั้นไปแล้ว..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
Reference
-